सेतु
1779 से पुलों में लोहे और इस्पात का भी इस्तेमाल किया जाने लगा। इस समय तक पुल छोटे होते थे, लेकिन समय के साथ समुद्रों के ऊपर भी पुल बनाने की जरूरत महसूस होने लगी। समुद्र के ऊपर बनाए गए शुरुआती पुलों में अमेरिका के सैन फ्रांसिस्को और मैरिन काउंटी को जोड़ने वाले गोल्डन गैट पुल का नाम लिया जा सकता है जिसका निर्माण वर्ष 1937 में पूरा हुआ था। 2.7 किलोमीटर लंबा यह पुल सैन फ्रांसिस्को खाड़ी के ऊपर बनाया गया है।
चीन-कोरिया मैत्री पुल
इस पुल के लगभग 100 मीटर (110 yd) नीचे की ओर एक पुराने पुल के अवशेष हैं, जिसे अब यलू रिवर ब्रोकन ब्रिज के रूप में जाना जाता है, जिसे अक्टूबर 1911 में चीन और कोरिया के बीच यातायात के लिए खोला गया था। बाद में इसके साथ एक और अधिक आधुनिक पुल का निर्माण किया गया जो की 1943 में चालू हुआ। दोनों पुलों पर कोरियाई युद्ध के दौरान अमेरिकी सैन्य विमानों द्वारा बहुत हमला किया गया और बमबारी भी की गई। नवंबर 1950 से फरवरी 1951 तक, अमरीकी वायु सेना (USAF) ने चीनी सेना और कोरिया के सैन्य बल का संपर्क काटने के प्रयास में इन पुलों पर बार-बार B-29 भारी बमवर्षकों और F-80 लड़ाकू-बमवर्षकों का इस्तेमाल करके नष्ट करने का प्रयास किया। मौजूद गंभीर कठिनाइयों के बावजूद, पुलों की बार-बार मरम्मत की गई (मुख्य रूप से चीन द्वारा)। 1911 के पुराने पुल को अमरीकी वायु सेना के हाथों विनाश के बाद खंडहर ही छोड़ दिया गया था और केवल 1943 के नए पुल की मरम्मत की गई और 1953 में युद्ध की समाप्ति के बाद इसे वापस उपयोग में लाया गया।